6.pielikums
iepirkumam Nr. ZAAO 2026/35/m
1.daļa


LĪGUMA PROJEKTS

Valmierā, 	
Līguma sagatavošanas datums: ___________________

Līguma parakstīšanas datums ir 
pēdējā pievienotā droša elektroniskā paraksta un tā laika zīmoga pievienošanas datums*

SIA “ZAAO”, reģistrācijas numurs 44103015509, juridiskā adrese: Rīgas iela 32, Valmiera, Valmieras novads, LV-4201, kuru, pamatojoties uz 2024. gada 10. septembra ģenerālpilnvaru Nr. 4329, pārstāv valdes priekšsēdētājs Gints Kukainis, turpmāk – Pasūtītājs, no vienas puses, un
________[nosaukums]__________, reģistrācijas numurs __________________, juridiskā adrese: _________________________, kuru, pamatojoties uz ______[pārstāvības pamats]_, pārstāv ____________[amats, vārds uzvārds]__________________, turpmāk – Piegādātājs, no otras puses, turpmāk Pasūtītājs un Piegādātājs kopā – Līdzēji, katrs atsevišķi – Līdzējs,
pamatojoties uz Pasūtītāja rīkotā iepirkuma “Reversās osmozes notekūdeņu attīrīšanas iekārtu mazgāšanas līdzekļu piegāde”, identifikācijas Nr. ZAAO 2026/35/m, turpmāk – iepirkums, 1. daļas rezultātiem un Piegādātāja iesniegto piedāvājumu, noslēdz šādu līgumu, turpmāk – Līgums:

1. LĪGUMA PRIEKŠMETS
Piegādātājs saskaņā ar Pasūtītāja pasūtījumu un Līguma nosacījumiem piegādā Pasūtītājam iepirkuma tehniskajai specifikācijai-piedāvājumam atbilstošu notekūdeņu attīrīšanas iekārtu membrānu pulverveida mazgāšanas līdzekli “Ultrasil 11”, CPV kods – 24962000-5 (ķīmiskās vielas ūdens attīrīšanai), kopējais apjoms: 1800 kg, turpmāk – prece, bet Pasūtītājs pērk un pieņem preci, kas atbilst Piegādātāja iepirkuma ietvaros iesniegtajam tehniskai specifikācijai-piedāvājumam. Preces raksturojošie parametri norādīti tehniskajā specifikācijā-piedāvājumā, kas ir Līguma pielikums.

1. LĪGUMCENA UN NORĒĶINU KĀRTĪBA
0. Vienas preces vienības (kg) cena ar piegādi ir EUR ___________ (______________________) bez pievienotā vērtības nodokļa, turpmāk – PVN. Līguma kopējā summa par preci un tās piegādi ir EUR ___________ (______________________), turpmāk – Līgumcena, kurā nav iekļauts PVN. PVN aprēķināms normatīvajos aktos noteiktajā kārtībā.
0. Preces cenā/Līgumcenā ietilpst preces cena, preces piegādes izmaksas, apdrošināšana, iespējamie riski (to novēršanas vai mazināšanas) un citas iespējamās ar preci saistītās izmaksas, ietverot visus piemērojamos nodokļus, izņemot PVN, kā arī citi izdevumi Līguma saistību pilnīgai izpildei.
0. Samaksu par preci Pasūtītājs veic 30 (trīsdesmit) dienu laikā pēc katras preces daļas pieņemšanas (Līguma 3.1. punkts) dienas, pieņemšanas‑nodošanas akta/pavadzīmes un Piegādātāja rēķina saņemšanas dienas.
0. Samaksa par preci tiek veikta bezskaidras naudas norēķinu veidā uz Piegādātāja Līgumā norādīto norēķinu kontu. Pasūtītāja veiktais maksājums par preci ir uzskatāms par izpildītu dienā, kad Pasūtītājs ir veicis darbības naudas līdzekļu pārskaitīšanai uz Piegādātāja norēķinu kontu.
0. Piegādātājs Līguma 2.3. punktā minētos rēķinus sagatavo atbilstoši Grāmatvedības likuma normām un nosūta tos uz šādu Pasūtītāja elektroniskā pasta adresi: pasts@zaao.lv. Gadījumā, ja Piegādātājs rēķinu nav noformējis atbilstoši šī Līgumā punktam, Pasūtītājs par to informē Piegādātāju un neapmaksā rēķinu līdz brīdim, kamēr Piegādātājs nav novērsis nepilnības un iesniedzis korektu rēķinu. Šajā punktā minētajā gadījumā, Pasūtītājs nesedz Piegādātājam zaudējumus, kas var rasties nekorekta rēķina iesniegšanas rezultātā, kā arī šādā gadījumā Piegādātājs nevar piemērot Līguma 5.8. punktā minēto līgumsodu.
0. Gadījumā, ja saistībā ar preču kvalitāti, atbilstību Līguma un tā pielikumu prasībām, u.tml. starp Līdzējiem pastāv strīds par rēķinā ietvertajām pozīcijām vai tā apmēru, tad attiecīgo preču cenu Piegādātājs rēķinā neietver, kamēr starp Līdzējiem nav panākta vienošanās.
0. Ja Pasūtītājs konstatē, ka Piegādātājs preces piegādē ir izmantojis Krievijas Federācijas un Baltkrievijas Republikas izcelsmes preces un pakalpojumus, Pasūtītājs par šādām precēm vai pakalpojumiem samaksu neveic, kā arī piemēro Līguma 5.9. punkta nosacījumus.

1. PRECES PIEŅEMŠANAS – NODOŠANAS NOSACĪJUMI
1.  Attiecīgās Preces daļas piegāde Piegādātājam ir jāveic ne vēlāk kā 10 (desmit) darba dienu laikā pēc Pasūtītāja pieteikuma saņemšanas. Pasūtītājs pieteikumu par nepieciešamību veikt preces daļas piegādi paziņo Piegādātāja kontaktpersonai (Līguma 10.5.2. apakšpunkts) rakstveidā (e‑pasta vēstules formā) vai mutvārdos (telefona zvans). Veicot preces piegādes pieteikumu, Pasūtītājs informē Piegādātāju par nepieciešamo preces daudzumu. Piegādātājs piegādā un nodod Pasūtītājam kvalitatīvu un tehniskai specifikācijai‑piedāvājumam atbilstošu preci, nodrošinot, ka attiecīgās preces daļas kopējais daudzums (apmērs) atbilst Pasūtītāja pieteikumā norādītajam, kā arī attiecīgās preces daudzums tiek iepakots (sadalīts) 20‑25 kg maisos.
1. Preces piegādes vieta: Aprites ekonomikas centrs „Daibe”, “Stūri”, Stalbes pagasts, Cēsu novads, LV-4151.
1. Piegādātājs vismaz 1 (vienu) darba dienu pirms paredzētās preces piegādes daļas sazinās ar Pasūtītāja kontaktpersonu (Līguma 10.5.1. apakšpunkts) un vienojas par konkrētu preces daļas piegādes datumu un laiku.
1. Par preces nodošanas dienu tiek uzskatīta diena, kad Piegādātājs Pasūtītājam nodod attiecīgo preces daļu un Pasūtītāja pilnvarotais pārstāvis paraksta preces pieņemšanas-nodošanas aktu/pavadzīmi. Preces pieņemšanas-nodošanas akta parakstīšana no Pasūtītāja puses neizslēdz Līguma 3.5. punktā minēto preces trūkumu konstatēšanu vēlākā periodā. 
1. Ja Piegādātājs ir piegādājis nekvalitatīvu vai neatbilstošu preci, Pasūtītājs 5 (piecu) darba dienu laikā no brīža, kad attiecīgie preces trūkumi ir konstatēti, sagatavoto rakstveida vai mutvārdu pretenziju, kurā Pasūtītājs norāda atklātos trūkumus, un nosūta to uz Piegādātāja Līgumā norādīto elektroniskā pasta adresi vai paziņo telefoniski, zvanot uz Piegādātāja Līgumā norādīto tālruņa numuru. Piegādātājam par saviem līdzekļiem 5 (piecu) darba dienu laikā ir jānovērš konstatētie preces trūkumi, piegādājot kvalitatīvu un tehniskai specifikācijai atbilstošu preci. Piegādātājam nav pienākuma apmainīt preci, ja tas pierāda, ka prece ir atbilstoša.

1. KVALITĀTE UN GARANTIJA
2. Piegādātājs garantē, ka piegādātā prece būs augstas kvalitātes un atbildīs visu to Latvijas Republikas spēkā esošo normatīvo aktu prasībām, kas uz to attiecas.
2. Ja Pasūtītājs konstatē, ka prece nesaglabā pienācīgu kvalitāti, drošumu un lietošanas īpašības, tad Pasūtītājs paziņo (telefoniski vai e-pasta vēstules veidā) par to Piegādātājam, uzaicinot Piegādātāju sagatavot divpusēju aktu par konstatētajiem trūkumiem. Piegādātāja pārstāvja neierašanās gadījumā Pasūtītājam ir tiesības sagatavot aktu bez Piegādātāja piedalīšanās un sagatavotais akts kļūst saistošs Piegādātājam. Ja tas ir iespējams, defektu diagnosticē attālināti un aktu sagatavo elektroniski.
2. Piegādātājs par saviem līdzekļiem novērš precei konstatētos trūkumus vai bojājumus Pasūtītāja norādītajā termiņā, kas nevar būt mazāks par 7 (septiņām) dienām, bet ne ilgāk kā 20 (divdesmit) dienu laikā no Līguma 4.2. punktā minētā akta sagatavošanas dienas. Piegādātājam nav pienākuma apmainīt preci, ja tas pierāda, ka Prece ir atbilstoša.

1. LĪDZĒJU TIESĪBAS, PIENĀKUMI UN ATBILDĪBA
1. Piegādātāja tiesības un pienākumi:
0. veikt savlaicīgu preces piegādi Pasūtītājam nepieciešamā apjomā un kārtībā;
0. veikt preces piegādi un nodošanu Pasūtītāja pilnvarotas personas uzraudzībā;
0. atbildēt par preces atbilstību Latvijas Republikas normatīvo aktu prasībām;
0. apliecināt, ka preces cenā iekļauti visi izdevumi, kas saistīti ar preces komplektāciju un piegādi;
0. bez Pasūtītāja rakstveida piekrišanas nav tiesību nodot ar Līgumu nolīgtās tiesības un pienākumus trešajai personai vai piesaistīt apakšuzņēmumus, kas nav bijuši norādīti iepirkuma ietvaros iesniegtajā Piegādātāja piedāvājumā;
0. nodrošināt pilnīgu preces drošību pret iespējamajiem bojājumiem un zudumiem līdz preces nodošanai Pasūtītājam;
0. nodrošināt, ka katrai preces daļai ir iepakojuma marķējums un drošības datu lapa latviešu valodā saskaņā ar Regulu (EK) Nr. 1907/2006 (REACH);
0. veicot preces piegādi, Piegādātājs ievēro un atbild par Latvijas Republikas spēkā esošo drošības tehnikas, darba drošības un aizsardzības, vides aizsardzības, ugunsdrošības un citu normatīvo aktu prasībām, kas attiecas uz preces piegādi un kārtību;
0. nodrošināt Līguma izpildē iesaistīto personālu ar individuālajiem aizsardzības līdzekļiem, ja šādi ir nepieciešami Līgumā paredzēto darbu veikšanai;
0. ievērot Pasūtītāja piegādātāju ētikas kodeksu (pieejams: https://zaao.lv/piegadataju-etikas-kodekss/), kā arī citas instrukcijas, noteikumus, kurus Pasūtītājs ir izdevis saskaņā ar Pasūtītāja piegādātāju ētikas kodeksa principiem. Izpildītājs nodrošina, ka Pasūtītāja piegādātāju ētikas kodeksu ievēro arī Izpildītāja piesaistītie apakšuzņēmēji;
0. nodrošināt, ka Līguma izpildē netiek izmantotas Krievijas Federācijas vai Baltkrievijas Republikas izcelsmes preces vai pakalpojumi, kā arī atbildēt par to, lai arī tā piesaistītie apakšuzņēmēji un sadarbības partneri ievērotu šajā punktā noteiktās prasības;
0. pēc Pasūtītāja pieprasījuma iesniegt informāciju un pamatojumu par izmantoto preču izcelsmi, kā arī apliecinājumu, ka Līguma izpildē netiek izmantotas Krievijas Federācijas un Baltkrievijas Republikas izcelsmes preces un pakalpojumi.
0. Pasūtītāja tiesības un pienākumi:
0. Līguma izpildes gaitā pārliecināties par Līgumā noteikto prasību izpildi, gan pieprasot informāciju, gan veicot klātienes pārbaudes un neatbilstību gadījumā prasīt Piegādātājam tās novērst;
0. veikt samaksu par kvalitatīvu un Līgumam atbilstošu preci Līgumā noteiktajos termiņos un kārtībā;
0. savlaicīgi veikt Piegādātāja piegādātās preces pieņemšanu;
0. nepieņemt preci, ja tā neatbilst Līguma un tā pielikumu noteikumiem un prasībām;
0. nodrošināt preces ekspluatācijas, uzglabāšanas un lietošanas noteikumu ievērošanu tādā apmērā, kādā Piegādātājs ir informējis Pasūtītāju.
0. Līdzēji savstarpēji ir atbildīgi par otram Līdzējam nodarītajiem zaudējumiem, ja tie radušies viena Līdzēja vai tā darbinieku, kā arī Līdzēja Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
0. Līdz preces nodošanai Pasūtītājam prece ir Piegādātāja īpašumā un pilnā atbildībā, izņemot, ja Līdzēji rakstveidā vienojas par citiem noteikumiem.
0. Ja Piegādātājs nepiegādā preci Līguma 3.1. punktā noteiktajos termiņos, tad Pasūtītājam ir tiesības piemērot, un Piegādātājam pienākums maksāt līgumsodu 0,5 % apmērā no Līgumcenas par katru nokavēto dienu, bet ne vairāk kā 10% apmērā no Līgumcenas.
0. Ja Piegādātājs Līguma 3.5. vai 4.3. punktā noteiktajā kārtībā neapmaina nekvalitatīvo preci pret jaunu vai nenovērš konstatētās nepilnības, Piegādātājs maksā Pasūtītājam līgumsodu 0,5% apmērā no nekvalitatīvās preces summas par katru nokavēto dienu, bet ne vairāk kā 10 % apmērā no minētās preces summas.
0. Ja Pasūtītājs vienpusēji izbeidz Līguma darbību Līguma 6.4.1.-6.4.4. punktā noteiktajos gadījumos, Pasūtītājam ir tiesības piemērot, un Piegādātājam pienākums maksāt līgumsodu 10% apmērā no Līgumcenas.
0. Par maksājumu termiņu kavējumiem kavējušais Līdzējs maksā otram Līdzējam līgumsodu 0,5% apmērā no termiņā neapmaksātā rēķina summas par katru kavējuma dienu, bet kopā ne vairāk par 10% no termiņā neapmaksātā rēķina summas. Ja rēķins izrakstīts pastāvot strīdam par rēķinā iekļaujamo summu, līgumsods aprēķināms par rēķina summu, par ko starp Līdzējiem strīds nepastāv.
0. Ja Pasūtītājs konstatē, ka Piegādātājs Līguma izpildē izmanto Krievijas Federācijas un Baltkrievijas Republikas izcelsmes preces vai pakalpojumus, Pasūtītājam pieprasa Piegādātājam attiecīgo preču vai pakalpojumu nomaiņu un šādā gadījumā Pasūtītājs ir tiesīgs piemērot līgumsodu 10% apmērā no attiecīgās piegādes vērtības.
0. Līgumsoda samaksa, kad tā ir paredzēta, tiek veikta, pamatojoties uz Līdzēja, kurš pieprasa līgumsoda samaksu, iesniegto rēķinu par līgumsoda piemērošanu. Līdzēji vienojas, ka Pasūtītājam, par to informējot Piegādātāju, ir tiesības vienpusēji aprēķināt un ieturēt no Piegādātāja iesniegtā rēķina Līgumā paredzētos līgumsodus, ja tādi tiek piemēroti.
0. Līgumsoda samaksa neatbrīvo Līdzēju no Līguma saistību izpildes.
0. Visos gadījumos, kad līgumsods aprēķināms no Līguma, preces vai rēķina summas, aprēķins tiek veikts no summas bez pievienotās vērtības nodokļa.

1. LĪGUMA TERMIŅŠ, GROZĪJUMI UN LĪGUMA DARBĪBAS IZBEIGŠANA
6.1. Līgums stājas spēkā tā abpusējas parakstīšanas brīdī un ir spēkā līdz tajā noteikto saistību pilnīgai izpildei, vai līdz Līguma pirmstermiņa izbeigšanai Līgumā noteiktajos gadījumos un kārtībā. Preces piegādes periods: 12 (divpadsmit) mēneši no Līguma spēkā stāšanās dienas.
6.2. Līgumu var papildināt vai grozīt, ievērojot Publisko iepirkumu likuma 61. panta noteikumus, vai izbeigt, Līdzējiem savstarpēji vienojoties. Jebkuras līguma izmaiņas vai papildinājumi tiek noformēti rakstveidā un kļūst par Līguma neatņemamām sastāvdaļām.
6.3. Līdzējiem, savstarpēji vienojoties, ir tiesības veikt grozījumus Līgumā, pagarinot preču piegādes termiņus par ne vairāk kā 15 (piecpadsmit) dienām, gadījumā, ja Piegādātājs nevar piegādāt Preces Līguma 3.1. punktā noteiktajā termiņā preces ražotāja vainas dēļ. Šajā punktā noteiktajā gadījumā Piegādātājam jāiesniedz Pasūtītājam preces ražotāja izsniegts dokuments, kas apliecina attiecīgo apstākļu, kas ir par pamatu preces piegādes kavējumam, esamību. Piegādātājam ir jāinformē Pasūtītājs par nepieciešamību pagarināt preču piegādes termiņu preces ražotāja vainas dēļ ne vēlāk kā 5 (piecas) darba dienas pirms Līguma 3.1. punktā minētā preču piegādes termiņa. Šajā punktā ietvertais attiecībā uz preces piegādes termiņa pagarinājumu ir Pasūtītāja tiesība nevis pienākums, un Pasūtītājs var nepiekrist pagarināt preces piegādes termiņu, ja Piegādātāja iesniegtais pamatojums nav pietiekams vai tiek konstatēts, ka tas nav saistīts ar preces piegādes kavējumu.
6.4. Pasūtītājs ir tiesīgs vienpusēji bez iepriekšējā brīdinājuma atkāpties no Līguma, bez pienākuma atlīdzināt jebkādus Piegādātājam radītos zaudējumus, par to rakstiski paziņojot Piegādātājam, ja:
6.4.1. Piegādātājs kavē Līguma 3.1. punktā noteiktos preces piegādes termiņus ilgāk par 15 (piecpadsmit) dienām un starp Līdzējiem nav panākta Līguma 6.3. punktā norādītā vienošanās par termiņa pagarinājumu;
6.4.2. Piegādātājs ir piegādājis nekvalitatīvu, tehniskai specifikācijai neatbilstošu preci un konstatētos preces trūkumus nav novērsis Līgumā noteiktajos termiņos;
6.4.3. ja tiek konstatēts, ka Līguma izpildē ir izmantotas Krievijas Federācijas vai Baltkrievijas Republikas izcelsmes preces vai pakalpojumi un ja pēc Pasūtītāja rakstiska paziņojuma pārkāpums netiek novērsts Pasūtītāja noteiktajā termiņā;
6.4.4. Piegādātājs nepilda kādas citas (Līguma 6.4.1.-6.4.3. punktā neminētas) saistības saskaņā ar Līgumu un ja Piegādātājs minēto saistību neizpildi nav novērsis 5 (piecu) dienu laikā pēc Pasūtītāja rakstiska paziņojuma par šādu saistību neizpildi saņemšanas;

6.4.5. ja Līgumā noteiktie līgumsodi Piegādātājam, kas noteikti procentu veidā, ir sasnieguši 10% (desmit procentus) no kopējās Līgumcenas.
6.5. Piegādātājs var vienpusēji atkāpties no Līguma, par to rakstiski paziņojot Pasūtītājam, ja pēc kvalitatīvas preces piegādes, abpusēji parakstīta pieņemšanas nodošanas akta/pavadzīmes un Piegādātāja rēķina saņemšanas, Pasūtītājs nav veicis Līgumā noteiktajā termiņā un apjomā samaksu par preci un pēc Piegādātāja brīdinājuma saņemšanas nav veicis attiecīgo preču samaksu 10 (desmit) dienu laikā.
6.6. Katrs no Līdzējiem ir tiesīgs izbeigt Līgumu pirms termiņa vienpusēji ar rakstveida paziņojumu otram Līdzējam, ja otram Līdzējam uzsākts maksātnespējas process, tiesiskās aizsardzības process, likvidācijas process vai tās darbība tiek izbeigta vai pārtraukta.
6.7. Jebkurā gadījumā, Līgumu izbeidzot pirms termiņa, Līdzēji vienojas par izpildīto darbību vai piegādāto un pieņemto preces apmaksu.
6.8. Ikviens no Līdzējiem ir tiesīgs vienpusēji atkāpties no Līguma izpildes, ja Līgumu nav iespējams izpildīt saistībā ar apstākli, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

1. APAKŠUZŅĒMĒJI
7.1. Piegādātājs Līguma izpildi var nodot apakšuzņēmējam tikai pēc Pasūtītāja rakstiska apstiprinājuma saņemšanas un ievērojot Publisko iepirkumu likuma 62. panta nosacījumus. Pasūtītāja apstiprinājums nav nepieciešams iepirkuma Piedāvājumā norādītajiem apakšuzņēmējiem.
7.2. Apakšuzņēmējam jāatbilst iepirkumā noteiktajām apakšuzņēmēju kvalifikācijas prasībām.
7.3. Pirms Līguma daļas nodošanas apakšuzņēmējam Piegādātājs iesniedz Pasūtītājam paziņojumu, kurā norāda Līguma daļu, kuras izpildi Piegādātājs plāno nodot apakšuzņēmējam, apakšuzņēmēja, kuram Piegādātājs ir paredzējis nodot Līguma daļas izpildi nosaukumu un reģistrācijas numuru. Paziņojumam Piegādātājs pievieno iepirkumā noteiktos apakšuzņēmēja kvalifikācijas dokumentus.
7.4. Pasūtītājs 5 (piecu) darba dienu laikā pēc Piegādātāja Līguma 7.3. punktā minētā paziņojuma un tam pievienoto dokumentu saņemšanas dienas apstiprina Līguma daļas izpildes nodošanu apakšuzņēmējam vai neapstiprina Līguma daļas izpildes nodošanu apakšuzņēmējam gadījumā, ja:
7.4.1. paziņojums neatbilst Līguma 7.3. punktā noteiktajām prasībām vai
7.4.2. apakšuzņēmējs neatbilst iepirkumā noteiktajām apakšuzņēmēju kvalifikācijas prasībām, vai
7.4.3. netiek ievēroti Publisko iepirkumu likuma 62. panta nosacījumi attiecībā uz apakšuzņēmēja nomaiņu vai jauna apakšuzņēmēja piesaisti.
7.5. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta otrās daļas 1., 2., 3., 4. un 11. punkta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Piegādātājam nomainīt apakšuzņēmēju vai piesaistīt jaunu apakšuzņēmēju līguma izpildes nodrošināšanai. Publisko iepirkumu likuma 42. pantā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
7.6. Līguma daļas izpildes nodošana apakšuzņēmējam nerada līgumiskas attiecības apakšuzņēmēja un Pasūtītāja starpā.
7.7. Pasūtītāja apstiprinājums attiecībā uz Līguma daļas izpildes nodošanu apakšuzņēmējam neatbrīvo Piegādātāju no Līgumā noteikto saistību izpildes un nemazina Piegādātāja atbildību uz apakšuzņēmējam nodotās Līguma daļas izpildi.

1. STRĪDU RISINĀŠANAS KĀRTĪBA
8.1. Jebkuras nesaskaņas, domstarpības vai strīdi saistībā ar Līguma izpildi starp Līdzējiem tiek risināti sarunu ceļā.
8.2. Gadījumā, ja Līdzēji 15 (piecpadsmit) dienu laikā nespēs vienoties, Līdzēju strīdus saistībā ar Līgumu pēc prasītāja izvēles izšķirs Latvijas Komersantu šķīrējtiesa, reģistrācijas numurs 40003963576, pamatojoties uz tās reglamentu, latviešu valodā, rakstveida procesā, viena šķīrējtiesneša sastāvā vai Latvijas Republikas tiesā saskaņā Latvijas Republikas normatīvajiem aktiem pēc Pasūtītāja juridiskās adreses.

1. NEPĀRVARAMA VARA
9.1. Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmas: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.
9.2.  Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otram Līdzējam. Ziņojumā jānorāda, kādā termiņā pēc viņa uzskata ir iespējama un paredzama viņa līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
9.3. Ja nepārvaramas varas apstākļi ilgst ilgāk par 1 (vienu) mēnesi, ikviens no Līdzējiem ir tiesīgs vienpusēji izbeigt Līgumu, nesedzot zaudējumus, kas šādā gadījumā varētu rasties otram Līdzējam saistībā ar Līguma izbeigšanu.

1. CITI NOTEIKUMI
10.1. Līgums ir saistošs Pasūtītājam un Piegādātājam, kā arī visām trešajām personām, kas likumīgi pārņem viņu tiesības un pienākumus.
10.2. Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt Līguma noteikumu tulkošanu.
10.3. Termini, kas lietoti Līgumā atbilst to jēgai un formulējamam, kādā tie ir lietoti iepirkuma dokumentācijā. Iepirkuma dokumentācijā izskaidrotie termini Līguma tekstā lietoti to aprakstītajā nozīmē, ja vien no konteksta nav iespējams saprast citu termina nozīmi. Līguma izpildes gaitā Līdzējiem ir saistoši iepirkuma dokumentācijā paredzētie noteikumi.
10.4. Līdzēju reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāds no Līdzējiem tiek reorganizēts vai likvidēts, Līgums paliek spēkā un tā noteikumi ir saistoši Līdzēja tiesību pārņēmējam. Līdzēji brīdina viens otru par šādu apstākļu iestāšanos vienu mēnesi iepriekš.
10.5. Līdzēju pārstāvji:
10.5.1. Pasūtītāja pārstāvis: ___________________ mob.tel.____________, e-pasta adrese: ___________________;
10.5.2. Piegādātāja pārstāvis: ___________________ mob.tel.____________, e-pasta adrese: ___________________.
10.6. Līdzēju pilnvarotie pārstāvji ir atbildīgi par Līguma izpildes uzraudzīšanu, tajā skaitā, par preces pieņemšanas un nodošanas organizēšanu, savlaicīgu rēķina iesniegšanu un pieņemšanu, apstiprināšanu un nodošanu apmaksai, pretenziju sastādīšanu. 
10.7. Līdzēju savstarpējie paziņojumi veicami rakstveidā. Paziņojums ir spēkā tikai no tā brīža, kad tas nogādāts adresātam. Līdzēju paziņojumi ir nosūtāmi pa pastu pēc Līgumā norādītajām Līdzēju adresēm korespondences saņemšanai, un ir uzskatāms, ka Līdzējs ir saņēmis paziņojumu septītajā dienā pēc tā izsūtīšanas, vai kā elektroniskie dokumenti, kas sagatavoti un parakstīti atbilstoši Elektronisko dokumentu likumam, un uzskatāmi par saņemtiem otrajā dienā pēc to nosūtīšanas. Piegādātājs apņemas pieņemt Pasūtītāja sagatavotus elektroniskos dokumentus, kas parakstīti ar drošu elektronisko parakstu un nosūtīti uz Piegādātāja elektroniskā pasta adresi.
10.8. Līdzēji Līguma darbības laikā apņemas nodrošināt iespēju saņemt korespondenci Līgumā norādītajās adresēs un uzņemas visus riskus sakarā ar jebkādām korespondences saņemšanas grūtībām vai neiespējamību.
10.9. Ja kādam no Līdzējiem tiek mainīts juridiskais statuss, Līdzēju amatpersonu paraksta tiesības vai kādi Līgumā minētie Līdzēju rekvizīti, tālruņa, elektroniskā pasta adreses, adreses u.c., tad attiecīgais Līdzējs nekavējoties, bet ne vēlāk kā 5 (piecu) dienu laikā rakstiski paziņo par to otram Līdzējam. Ja Līdzējs neizpilda šā punkta noteikumus, uzskatāms, ka otrs Līdzējs ir pilnībā izpildījusi savas saistības, lietojot Līgumā esošo informāciju par otru Līdzēju. Šajā punktā minētie nosacījumi attiecas arī uz Līgumā un tā pielikumos minētajiem Līdzēju pārstāvjiem un to rekvizītiem.
10.10. Ja Līguma izpildes laikā Līdzēji konstatē pretrunas iepirkuma, Piegādātāja piedāvājuma un (vai) Līguma noteikumos, tad noteikumu spēkā esamība nosakāma ar šādu prioritāšu kārtību: Iepirkuma nolikuma un tehniskās specifikācijas noteikumi; Līguma noteikumi; Piegādātāja piedāvājums iepirkumā.
10.11. Līgums parakstīts elektroniski ar drošu elektronisko parakstu, kas satur laika zīmogu, latviešu valodā uz ____ (_________) lappusēm (neskaitot pielikumus). Pie katra Līdzēja glabājas abpusēji parakstīta Līguma elektroniskā versija. Līguma un tā pielikumu abpusējas parakstīšanas datums ir pēdējā parakstītāja laika zīmoga datums un laiks.**
10.12. Līgumam tā parakstīšanas brīdī kā neatņemamas tā sastāvdaļas tiek pievienoti:
10.12.1. Preces tehniskā specifikācija-piedāvājums;
10.12.2. Piegādātāja iepirkumā iesniegtais finanšu piedāvājums.

1. LĪDZĒJU REKVIZĪTI UN PARAKSTI

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU



*Pasūtītājs nodrošina Līguma parakstīšanu elektroniski ar drošu elektronisko parakstu, kas satur laika zīmogu.
**Ja Līgums tiek parakstīts papīra formātā, Līguma 10.11. punkts tiek izteikts šādā redakcijā: Līgums sagatavots uz __ lapām (neskaitot pielikumiem) divos eksemplāros, katrai Pusei pa vienam Līguma eksemplāram. Abiem Līguma eksemplāriem ir vienāds juridisks spēks.

